РЕПУБЛИКА СРБИЈА

ОПШТИНА НОВА ВАРОШ

ОПШТИНСКО ВЕЋЕ

Број: 06-94/2/2024-03

Датум:12.11.2024.године

НОВА ВАРОШ

На основу члана 46.став 1.тачка 7. Закона о локалној самоуправи („Сл.гласник РС“, бр.129/07, 83/14-др.закон, 101/16-др.закон, 47/18 и 111/21-др.закон), члана 49.став 2. и члана 97. Закона о запосленима у аутономним покрајинама и јединицама локалне самоуправе („Сл.гл.РС“, бр.21/16, 113/17, 95/18, 114/21 и 92/23), члана 68.став1.тачка12. и члана 86.став 1. Статута општине Нова Варош („Службени лист општине Нова Варош“, бр.4/2019 и 4/2020), а на основу спроведеног Јавног конкурса за попуњавање положаја, Општинско веће општине Нова Варош на седници одржаној дана 12.11.2024.године, донело је

**Р Е Ш Е Њ Е**

**о постављењу службеника на положај – начелника Општинске управе општине Нова Варош**

1.**РУЖА МАТОВИЋ**, дипломирани правник из Нове Вароши, ул.Кнезова Рашковића 3, **ПОСТАВЉА СЕ** на положај Начелника Општинске управе општине Нова Варош – положај у I групи на период од 5 година и ступа на положај даном доношења решења.

2.Ово решење је коначно.

3.Ово решење ступа на снагу даном доношења, а објавиће се у „Службеном листу општине Нова Варош“, на званичној интернет презентацији општине Нова Варош [www.novavaros.rs](http://www.novavaros.rs) и на огласној табли Општинске управе Нова Варош

О б р а з л о ж е њ е

Чланом 4.став 5. Закона о запосленима у аутономним порајинама и јединицама локалне самоуправе („Сл.гл.РС“, бр.21/16, 113/17, 95/18, 114/21 и 92/23) прописано је да за службеника на положају у јединицама локалне самоуправе права и дужности у име послодавца врши орган јединице локалне самоуправе надлежан за постављење службеника на положају, а чланом 49.став 2. истог Закона прописано је да Општинско веће поставља и разрешава начелника Општинске управе. Иста одредба је прописана и чланом 68.став 1.тачка 12. Статута општине Нова Варош („Службени лист општине Нова Варош“, бр.4/2019 и 4/2020).

Чланом 56.Закона о локалној самоуправи („Сл.гласник РС“, бр.129/07, 83/14-др.закон, 101/16-др.закон, 47/18 и 111/21-др.закон) прописано је да начелника Општинске управе, односно управе за поједине обасти поставља Општинско веће на основу јавног конкурса, на 5 година, a исто је прописанио и чланом 86.став 1 Статута општине Нова Варош

Чланом 97. Закона о запосленима у аутономним покрајинама и јединицама локалне самоуправе прописано је да Општинско веће доноси одлуку о избору кандидата у року од 15 дана од дана пријема листе кандидата.

Чланом 99. Закона о запосленима у аутономним покрајинама и јединицама локалне самоуправе прописано је да службеник ступа на положај даном доношења решења о постављењу на положај.

Општинско веће општине Нова Варош је на седници одржаној 14.08.2024.године донело решење о попуњавању положаја начелника Општинске управе Нова Варош бр.06-61/3-3/2024-03 од 14.08.2024.године и донело Решење о именовању конкурсне комисије за спровођење Јавног конкурса за попуњавање положаја бр.06-61/3-4/2024-03 од 14.08.2024.године. Општинско веће је огласило Јавни конкурс за попуњавање положаја-начелник Општинске управе општине Нова Варош број 06-65/2-1/2024-03 од 26.08.2024.године. Јавни конкурс је оглашен на званичној интернет презентацији општине Нова Варош [www.novavaros.rs](http://www.novavaros.rs) и на огласној табли Општинске управе Нова Варош, а обавештење о јавном конкурсу је објављено у дневном листу „Српски телеграф“ дана 27.08.2024.године.

У складу са својим овлашћењима Конкурсна комисија је спровела изборни поступак и саставила листу кандидата који је испунио мерила прописана за избор за попуњавање положаја – службеник на положају I групе – начелник Општинске управе и дана 28.10.2024.године наведену листу, заједно са записницима о предузетим радњама у току изборног поступка, доставила Општинском већу на даљу надлежност.

Из Записника о раду комисије и Листе за избор начелника Општинске управе општине Нова Варош може се видети да је Ружа Матовић, дипломирани правник из Нове Вароши, једини кандидат који је поднео пријаву на Јавни конкурса за попуњавање положаја, да је пријава благовремено поднета са комплетном документацијом, тако да испуњава све формално правне услове. Такође је утврђено да је на основу провере тражених компетенција и процене мотивације за рад на радном месту, остварила укупно 61 бод, тако да у потпуности испуњава тражене компетенције и да има изражену мотивацију, а које су потребне за избор на радно место начелника Општинске управе Нова Варош.

Општинско веће општине Нова Варош је након разматрања Записника о раду Конкурсне комисије и Листе за избор кандидата за начелника Општинске управе Нова Варош, одлучило да се Ружа Матовић, дипломирани правник из Нове Вароши постави за начелника Општинске управе Нова Варош.

Ово решење је коначно, сходно одредби члана 98. Закона о запосленима у аутономним покрајинама и јединицама локалне самоуправе.

На основу свега напред изнетог, одлучено је као у диспозитиву решења.

**ПОУКА О ПРАВНОМ СРЕДСТВУ**: Против овог решења може се покренути управни спор код Управног суда у Београду, у року од 30 дана од дана достављања решења.

**ПРЕДСЕДНИК**

**Општинског већа**

**Бранко Бјелић**